Diari Oficial de la Generalitat Valenciana


Sumari del DOGV 6293, del 21-06-2010 (2010/6260)

Notificació de la sentència dictada en el judici ordinari número 17/2008.
-------------------------------------------------------------------------

### Dades del document

Número de DOGV
:   6293

Data del DOGV
:   21-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6260


Organisme emissor
:   Jutjat de Primera Instància Número 2 de Quart de Poblet

Tipus de document
:   Edicte

Notificació de la sentència dictada en el judici ordinari número 17/2008. [2010/6260]  
Judici ordinari 000017/2008  
Part demandant: Victoriano Tomás Córdoba Fajardo, Aurea Córdoba Fajardo i Antonio Córdoba Fajardo.  
Part demandada: Matilde Oller Doménech, José Oller Doménech, Claudia López Vaquerizo, Ángel Rentero López, Emilia Rentero López, Susana Bautista Rentero, Susana Bautista Rentero, herència jacent d'Emilio Rentero López i herència jacent d'Emilia Rentero López.   
En el judici a què es fa referència s'ha dictat la sentència d'1 de març de 2010, que té la dispositiva que, literalment, és com segueix:   
«Dispositiva  
Estime la demanda interposada per Victorino Córdoba Fajardo, Aurea Córdoba Fajardo i Antonio Córdoba Fajardo, representats pel procurador Ramón Biforcos Sancho, contra Matilde Oller Doménech, José Oller Doménech, Claudia López Vaquerizo, Ángel Rentero López i l'herència jacent d'Emilia Rentero López, i declare Vitorino Tomás Córdoba Fajardo, Aurea Córdoba Fajardo i Antonio Córdoba Fajardo, com hereus d'Isabel Fajardo Castillejo, ser propietaris pro prescripció de la finca urbana-comercial, sítia a la localitat de Quart de Poblet, carretera de Quart a Domeño, sense número, actual avinguda de Villalba de Lugo, número 9, baixos, inscrita al Registre de la Propietat de Manises, finca número 10426, tom 797, llibre 91, foli 19, i condemne els demandats a sotmetre's a aquesta declaració.  
Es disposa la cancel·lació de la inscripció contradictòria del domini que consta al Registre de la Propietat de Manises de la finca ressenyada anteriorment, i també es disposa la inscripció de domini a favor de Vitorino, Aurea i Antonio Córdoba Fajardo.  
No es fa imposició expressa de les costes, tret pel que fa a Emilio Rentero López que, atesa la seua situació de rebel·lia processal, pagarà les costes que li siguen aplicables.   
Lliureu a aquests efectes un ofici al registrador de la propietat de Manises.   
Contra aquesta sentència es pot interposar un recurs d'apel·lació davant l'Audiència Provincial de València, que s'ha de presentar dins del termini de cinc dies següents a la notificació davant d'aquest mateix Jutjat.   
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LEC).  
Per a interposar el recurs caldrà constituir un dipòsit de 50 euros; sense aquest requisit no s'admetrà a tràmit. El dipòsit es constituirà consignant aquest import en el compte de dipòsits i consignacions d'aquest Jutjat, consignació que caldrà acreditar en preparar el recurs (disposició addicional 15a LOPJ).  
Estan exempts de constituir el dipòsit per a interposar un recurs els inclosos en l'apartat 5 de la disposició esmentada i els qui tinguen reconegut el dret a l'assistència jurídica gratuïta.  
Aquesta és la meua sentència, que pronuncie, mane i firme.   
En el judici a què es fa referència més amunt s'ha dictat, en data 11 de maig de 2010, la interlocutòria d'aclariment que té la part dispositiva que, literalment, és com segueix:   
«Part dispositiva   
S'aclareix la sentència d'1 de març de 2010, en el sentit següent:   
1. En l'encapçalament i en la dispositiva cal afegir, a més a més dels demandats que hi figuren, l'herència jacent d'Emilio Rentero López. Per tant, queda de la manera següent:   
Contra Matilde Oller Doménech, José Oller Doménech, Claudia López Vaquerizo, Ángel Rentero López, herència jacent d'Emilia Rentero López i herència jacent d'Emilio Rentero López   
2. En l'antecedent de fet segon, on diu: "i queda en situació processal de rebel·lia Emilio Rentero López", ha de dir: "i queda en situació processal de rebel·lia l'herència jacent d'Emilio Rentero López".   
Manera d'impugnació: aquesta resolució forma part de la sentència d'1 de març de 2010, i el termini per a recórrer-hi serà comptador des de la notificació d'aquesta interlocutòria (article 448.2 LECn).   
Ho ordena i firma el jutge. En done fe»  
Atés que es desconeix el domicili o la residència actuals de l'herència jacent de Claudia López Vaquerizo i l'herència jacent d'Emilio Rentero López, mitjançant la provisió de 16 d'abril, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.  
Quart de Poblet, 11 de maig de 2010.- La secretària judicial: Paula Pozo Brouzas.